P r e d k l a d a c i a    s p r á v a

	Dňa 1. júna 2001 bol vláde Slovenskej republiky predložený návrh na voľbu sudcov na štvorročné volebné obdobie č. 4327/2001-410. Z dôvodu, že vláda o ňom zatiaľ nerokovala, dodatočne predkladám materiál, ktorý s ním vecne súvisí.

	Dodatok obsahuje návrhy na voľbu do funkcie sudcu dvoch justičných čakateliek z Krajského súdu v Banskej Bystrici JUDr. Tatiany Kovácsovej s pridelením na Okresný súd Zvolen, Mgr. Renáty Šulajovej s pridelením na Okresný súd Lučenec a justičnej čakateľky Krajského súdu v Trnave Mgr. Boženy Michaláčovej s pridelením na Okresný súd Trnava. 

	Vzhľadom na to, že z určených sudcovských miest zostali niektoré neobsadené, prehodnotil som personálnu situáciu na okresných súdoch a dospel som k záveru, že potreba posilniť počty sudcov je aktuálna na dotknutých okresných súdoch.

	Na základe uvedeného považujem dodatočné doplnenie predloženého materiálu o návrhy menovaných justičných čakateliek, ktoré spĺňajú predpoklady stanovené  v § 5 zákona č. 385/2000 Z.z. o sudcoch a  prísediacich a o zmene a doplnení niektorých zákonov, za dôvodný.